Μια υπέροχη εμπειρία στην πανέμορφη πόλη της Πράγας, που σε αυτό συνέδραμε και το άνετο και ζεστό σπίτι του Carsten. Μας έκανε πολύ καλή εντύπωση το πλήθος των ενημερωτικών φυλλαδίων καθώς και οι προσωπικές συμβουλές του οικοδεσπότη. Η πινελιά με το λουλουδάκι, ήταν καλοδεχούμενη. Όσον αφορά το καθ'αυτό σπίτι, ήταν πολύ καθαρό και εξοπλισμένο με ηλεκτρικές συσκευές (ηλεκτρική σκούπα, σίδερο ρούχων), μαγειρικά σκευή, καθημερινά είδη μαγειρικής (καφές, ζάχαρη, μπαχαρικά, τσάι κλπ), είδη καθαρισμού (απορρυπαντικά για πλυντήριο πιάτων & ρούχων), έως και ομπρέλες! Αν και λίγο απομακρυσμένο από το κέντρο, το γεγονός ότι βρίσκεται πλησίον του τραμ (συναρτήσει των συχνών δρομολογίων) κάνει το κέντρο να απέχει το πολύ 20'. Αποτελεί μια πολύ καλή και ασφαλή επιλογή.